SUPER บวกเกือบ 5% หลังผู้ถือหุ้นไฟเขียวลงทุนโซลาร์ฟาร์ม 290MW
SUPER บวกแรง หลังผู้ถือหุ้นไฟเขียวลงทุนโซลาร์ฟาร์ม 290MW โดย ณ เวลา 10.36 น. ราคาอยู่ที่ 1.56 บ. บวก 0.07 บ. หรือ 4.70% สูงสุดที่ 1.59 บ. ต่ำสุดที่ 1.54 บ. มูลค่าซื้อขายที่ 101.5 ลบ.
2 พ.ย. 2558

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ณ เวลา 10.36น. ราคาอยู่ที่ 1.56 บาท บวก 0.07 บาท หรือ 4.70% สูงสุดที่ 1.59 บาท ต่ำสุดที่ 1.54 บาท มูลค่าซื้อขายที่ 101.5 ล้านบาท ขณะที่ดัชนีตลาดหุ้นไทยโดยรวมบวก 0.35%
โดยการที่ราคาหุ้น SUPER ปรับตัวขึ้นคาดว่ามาจากประเด็นที่ผู้ถือหุ้น SUPER ไฟเขียวลงทุนโซลาร์ฟาร์ม 5 แห่ง กำลังการผลิตรวม 290 MW มูลค่ารวมสูง 19,543 ล้านบาท โดยเป็นการใช้เงินลงทุนจากแปลงสิทธิวอร์แรนต์กว่า 13,000 ล้านบาท และขายหุ้นเพิ่มทุนอีก 5,000 ล้านบาท ทั้งนี้บริษัทมั่นใจว่าจะช่วยผลักดันกำไรให้เติบโตขึ้น